ORI วิ่งฉิว 4% รับข่าวเปิดตัว 6 โครงการใหม่แบรนด์ “The Origin” มูลค่ารวม 7.7 พันลบ.
ORI วิ่งฉิว 4% รับข่าวเปิดตัว 6 โครงการใหม่แบรนด์ “The Origin” มูลค่ารวม 7.7 พันลบ. โดย ณ เวลา 10.09 น. อยู๋ที่ระดับ 9.55 บาท บวก 0.35 บาท หรือ 3.80% สูงสุดที่ระดับ 9.55 บาท ต่ำสุดที่ระดับ 9.25 บาท ด้วยมูลค่าการซื้อขาย 105.97 ล้านบาท
12 ก.ค. 2562

ผู้สื่อข่าวรายงานว่า ราคาหุ้น บริษัท ออริจิ้น พร็อพเพอร์ตี้ จำกัด (มหาชน) หรือ ORI ณ เวลา 10.09 น. อยู๋ที่ระดับ 9.55 บาท บวก 0.35 บาท หรือ 3.80% สูงสุดที่ระดับ 9.55 บาท ต่ำสุดที่ระดับ 9.25 บาท ด้วยมูลค่าการซื้อขาย 105.97 ล้านบาท

โดยราคาหุ้น ORI ปรับตัวขึ้นแรงวันนี้ รับข่าว นายพีระพงศ์ จรูญเอก ประธานเจ้าหน้าที่บริหาร ORI เปิดเผยว่า บริษัทได้พัฒนาแบรนด์ “ดิ ออริจิ้น” (The Origin) ขึ้นมา ให้เป็นแบรนด์คอนโดมิเนียมที่เข้าใจคนรุ่นใหม่ แก้ Pain Point และตอบโจทย์ทุกการใช้ชีวิต ซึ่งในปี 2562 เตรียมเปิดตัวถึง 6 โครงการ ใน 6 ทำเลศักยภาพทั่วกรุงเทพมหานคร ได้แก่ สุขุมวิท, รัชดาฯ, ลาดพร้าว, รามอินทรา, รามคำแหง และพหลโยธิน มูลค่าโครงการรวมกว่า 7,700 ล้านบาท
“นับจากนี้บริษัทจะเดินหน้าให้ความสำคัญกับตลาดกลุ่มคนรุ่นใหม่ โดยเฉพาะกลุ่มที่เพิ่งเริ่มต้นทำงาน (First Jobber) และกลุ่มที่เพิ่งซื้อคอนโดมิเนียมหลังแรก (First Condo Buyer) อายุประมาณ 23-28 ปี จึงได้พัฒนาแบรนด์ “ดิ ออริจิ้น” ขึ้นมา โดยชูคอนเซ็ปต์ของแบรนด์ ดิ ออริจิ้น ให้สนับสนุนเรื่อง Live Your Value หรือใช้ชีวิตอย่างที่เชื่อ” นายพีระพงศ์ กล่าว